En em ziskouez a ra Eluveitie evel gwagenn nevez ar metal folk (The new wave of folk metal). Ur meskaj eo stil ar bagad gant doareoù ar death metal a-boz ha re ar sonerezh keltiek hengounel. Implijout a reont binvioù hengounel evel ar rebed pe ar binioù kenkoulz ha gitaroù ha kan garv ar metal. Kavout a reer en o zestennioù dave dar mojennerezh keltiek, ha dreist-holl da chGalia en amzer ar Gelted. Gwall alies e kanont er galianeg, hen yezh Galia. Dont a ra anv ar bagad eus un enskrivadur kavet war ul lestr eus Mantua (ca. 300 BC) Skrivet eo er chroaz-Doue etruskek ar ger eluveitie, ha komprenet eo bet evel stumm etruskek ar ger keltiek (h)elvetios (“an Helveted”)..